Leonid Schneider

Leonid Schneider (født 1977 i Zjytomyr) er en ukrainsk-tysk vitenskapsjournalist, karikaturtegner og molekylær cellebiolog. Han er kjent for bloggen For Better Science som fokuserer på kritikk og avsløring av forskningsfusk og andre brudd på forskningsetikk.

Karriere
Schneider er opprinnelig fra Zjytomyr i Ukraina.  Han tok hovedfag i biologi ved universitetet i Köln i 2003 og doktorgraden ved universitetet i Düsseldorf i 2008 med avhandlingen Die Bedeutung von TACC3, eines Proteins der mitotischen Spindel, für die zelluläre Proliferation und Viabilität. Han var stipendiat ved universitetsklinikken i Köln (2003–2007), postdoktor ved Fondazione Istituto FIRC di Oncologia Molecolare i Milano (2008–2012) og forsker ved Technische Universität Darmstadt (2012–2013) og Max-Planck-Institut für Polymerforschung (2014–2015). Han har arbeidet med forskning innen molekylær cellebiologi, stamceller og kreftforskning. Fra 2015 har han vært frilans vitenskapsjournalist og karikaturtegner, og utgir vitenskapsbloggen For Better Science. I 2020 publiserte For Better Science en artikkel av Elisabeth Bik og tre forfattere som jobber under pseudonym som avslørte en antatt kinesisk «artikkelmølle» som står bak over 1 300 manipulerte artikler av kinesiske forfattere.

Referanser

Eksterne lenker

Tyske biologer
Tyske journalister